CELEX: 31990R1079
Language: el
Date: 1990-04-27 00:00:00
Title: Κανονισμός (ΕΟΚ) αριθ. 1079/90 της Επιτροπής της 27ης Απριλίου 1990 περί καθορισμού ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα πεπόνια, τα βερίκοκα, τα ροδάκινα και τις φράουλες

Avis juridique important

|

31990R1079

Κανονισμός (ΕΟΚ) αριθ. 1079/90 της Επιτροπής της 27ης Απριλίου 1990 περί καθορισμού ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα πεπόνια, τα βερίκοκα, τα ροδάκινα και τις φράουλες  

Επίσημη Εφημερίδα αριθ. L 108 της 28/04/1990 σ. 0079 - 0081

***** ΚΑΝΟΝΙΣΜΟΣ (ΕΟΚ) αριθ. 1079/90 ΤΗΣ ΕΠΙΤΡΟΠΗΣ  της 27ης Απριλίου 1990  περί καθορισμού ορισμένων προσθέτων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα πεπόνια, τα βερίκοκα, τα ροδάκινα και τις φράουλες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών (1), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 816/89 της Επιτροπής (2) καθορίζει τον κατάλογο των προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι στα προϊόντα αυτά περιλαμβάνονται, μεταξύ άλλων, οι τομάτες, τα μαρούλια, οι σκαρόλες, τα καρότα, οι αγκινάρες, τα επιτραπέζια σταφύλια, τα πεπόνια και οι φράουλες·  ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θεσπίζει τις λεπτομέρειες εφαρμογής του συμπληρωματικού μηχανισμού στις συναλλαγές των νωπών οπωροκηπευτικών, εφεξής ονομαζόμενου «ΣΜΣ»·  ότι, με τον κανονισμό (ΕΟΚ) αριθ. 776/90 της Επιτροπής (5), έχει προσδιοριστεί ως προς τα εν λόγω προϊόντα, με εξαίρεση τις φράουλες, τα βερίκοκα και τα ροδάκινα, η περίοδος Ι, και για τις φράουλες η περίοδος ΙΙΙ, σύμφωνα με το άρθρο 2 του κανονισμού (ΕΟΚ) αριθ. 3210/89, τον Απρίλιο 1990· ότι οι προοπτικές ισπανικών αποστολών προς την υπόλοιπη αγορά της Κοινότητας, με εξαίρεση την Πορτογαλία, καθώς και η κατάσταση της αγοράς, οδηγούν στον καθορισμό μιας περιόδου Ι ως προς τις τομάτες, τα μαρούλια, τις σκαρόλες, τα καρότα, τις αγκινάρες, τα πεπόνια, τα βερίκοκα και τα ροδάκινα για τον Μάιο 1990· ότι αυτές οι προοπτικές οδηγούν στον καθορισμό μιας περιόδου ΙΙ για μέρος του Μαΐου και ενδεικτικών ανωτάτων ορίων για τις φράουλες · ότι, παρ' όλα αυτά, οι φράουλες πρέπει να διατηρηθούν στην περίοδο ΙΙΙ για το πρώτο μέρος του Μαΐου· ότι οι προοπτικές ισπανικών αποστολών και η κατάσταση της αγοράς δικαιολογούν τη συνεχή έκδοση εγγράφων εξόδου μέχρι των ανωτάτων ορίων που καθορίστηκαν, την εφαρμογή συγκεκριμένων λεπτομερών κανόνων για την κατάθεση αιτήσεων, και την κατανομή των διαθεσίμων ποσοτήτων σύμφωνα με τα άρθρα 5 και 7 του κανονισμού (ΕΟΚ) αριθ. 3944/89· ότι τα ποσοστά των ποσοτήτων που θα κατανεμηθούν στους παραδοσιακούς και μη παραδοσιακούς εμπορικούς φορείς πρέπει επίσης να συγκεκριμενοποιηθούν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τις τομάτες που υπάγονται στον κωδικό ΣΟ 0702 00 10 και 0702 00 90, τα κεφαλωτά μαρούλια που υπάγονται στον κωδικό ΣΟ 0705 11 10, τα μαρούλα εκτός από τα κεφαλωτά που υπάγονται στον κωδικό ΣΟ 0705 19 00, τις σκαρόλες που υπάγονται στον κωδικό ΣΟ ex 0705 29 00, τα καρότα που υπάγονται στον κωδικό ΣΟ ex 0706 10 00, τις αγκινάρες που υπάγονται στον κωδικό ΣΟ 0709 10 00, τα πεπόνια που υπάγονται στον κωδικό ΣΟ 0807 10 90, τα βερίκοκα που υπάγονται στον κωδικό ΣΟ 0809 10 00 και τα ροδάκινα που υπάγονται στον κωδικό ΣΟ ex 0809 30 00, οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.  2. Για τις φράουλες που υπάγονται στον κωδικό ΣΟ 0810 10 10:  - τα ενδεικτικά ανώτατα όρια που προβλέπονται στο άρθρο 83 παράγραφος 1 της πράξης προσχώρησης και  - οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89  καθορίζονται στο παράρτημα.  Άρθρο 2  1. Για τις αποστολές της Ισπανίας προς την υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7, χωρίς δέσμευση στις εφαρμογές του άρθρου 3 κατωτέρω.  Εντούτοις, οι ανακοινώσεις που προβλέπονται στο άρθρο 2 παράγραφος 2 του εν λόγω κανονισμού, θα γίνονται το αργότερο κάθε Τρίτη σε σχέση με τις ποσότητες που παραδόθηκαν την προηγούμενη εβδομάδα.  2. Οι ανακοινώσεις που προβλέπονται στο άρθρο 9 πρώτο εδάφιο του κανονισμού (ΕΟΚ) αριθ. 3944/89 για τα προϊόντα που υπάγονται σε περίοδο ΙΙ ή σε περίοδο ΙΙΙ διαβιβάζονται στην Επιτροπή κάθε εβδομάδα, το αργότερο την Τρίτη για την προηγούμενη εβδομάδα.  Κατά τη διάρκεια εφαρμογής της περιόδου Ι, οι ανακοινώσεις αυτές πραγματοποιούνται μηνιαίως, το αργότερο την πέμπτη ημέρα κάθε μηνός, για τα στοιχεία του προηγουμένου μηνός· κατά περίπτωση, η ανακοίνωση αυτή περιλαμβάνει την ένδειξη «καμία».  Άρθρο 3  Για τις φράουλες για την περίοδο από τις 30 Απριλίου έως τις 31 Μαΐου 1990:  1. τα έγγραφα εξόδου που αναφέρονται στο άρθρο 5 του κανονισμού (ΕΟΚ) αριθ. 3210/89 πρέπει να εκδοθούν από τις αρμόδιες ισπανικές αρχές έως το όριο των ποσοτήτων που καθορίζονται στο παράρτημα, σύμφωνα με τους όρους που προσδιορίζονται σ' αυτό το άρθρο·  2. εφαρμόζονται τα άρθρα 5 και 7 του κανονισμού (ΕΟΚ) αριθ. 3944/89. Τα ποσοστά των ποσοτήτων που αναφέρονται στο άρθρο 7 και προορίζονται για παραδοσιακούς εμπορικούς φορείς καθορίζονται στο 90 % με την προϋπόθεση της εφαρμογής της δεύτερης υποπαραγράφου της παραγράφου 1 αυτού του άρθρου.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 30 Απριλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 312 της 27. 10. 1989, σ. 6.  (2) ΕΕ αριθ. L 86 της 31. 3. 1989, σ. 35.  (3) ΕΕ αριθ. L 379 της 28. 12. 1989, σ. 20.  (4) ΕΕ αριθ. L 27 της 31. 1. 1990, σ. 14.  (5) ΕΕ αριθ. L 83 της 30. 3. 1990, σ. 87.  ΠΑΡΑΡΤΗΜΑ  Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89 και ενδεικτικά ανώτατα όρια που αναφέρονται στο άρθρο 83 της πράξης προσχώρησης  Περίοδος από τις 30 Απριλίου έως τις 27 Μαΐου  1.2.3 //  //  //  // Περιγραφή του προϊόντος   // Κωδικός ΣΟ   // Περίοδος   //    //   // 1.2.3 // Τομάτες   // 0702 00 10 και   // Ι   // Κεφαλωτά μαρούλια   // 0702 00 90  0705 11 10   // Ι   // Μαρούλια εκτός από τα κεφαλωτά  // 0705 19 00   // Ι   // Σκαρόλες   // ex 0705 29 00   // Ι  // Καρότα   // ex 0706 10 00   // Ι   // Αγκινάρες   // 0709 10 00   // Ι   // Πεπόνια   // 0807 10 90   // Ι   // Βερίκοκα  // 0809 10 00   // Ι   // Ροδάκινα   // ex 0809 30 00   // Ι  //    //   //  1.2.3.4 //    //   //   //   // Περιγραφή του προϊόντος   // Κωδικός ΣΟ   // Ενδεικτικό ανώτατο όριο  (σε τόνους)   // Περίοδος   //    //   //   //   // Φράουλες  // 0810 10 10   // 30. 4. - 3. 5. 1990: 13 000   // ΙΙΙ   //  //   // 7. 5. - 13. 5. 1990: 13 000   // ΙΙΙ   //   //  // 14. 5. - 20. 5. 1990: 7 500   // ΙΙ   //   //   // 21. 5. - 27. 5. 1990: 5 500   // ΙΙ   //    //   //   //